არაბთა გაერთიანებული საამიროების ტურიზმი

არაბთა გაერთიანებული საამიროების ტურიზმი — საამიროების ეკონომიკის მნიშვნელოვანი კომპონენტია და შედგება შიდა და საერთაშორისო კომპონენტებისგან. 2018 წელს ტურიზმის ინდუსტრიამ შეადგინა  ქვეყნის მშპ-ის 164,7 მილიარდ დირჰემზე მეტი.

არაბთა გაერთიანებული საამიროების ტურისტული ინდუსტრია ყველაზე წარმატებულია სპარსეთის ყურის ქვეყნებს შორის და დიდი ხანია სარგებლობს წამყვანი ტურისტული ქვეყნის სტატუსით სპარსეთის ყურეში. ქვეყანა ასევე არის მთავარი ტურისტული დანიშნულების ადგილი არაბულ სამყაროში. 2018 წლის მონაცემებით, არაბეთის გაერთიანებულ საემიროებში 604,300-ზე მეტი ადამიანი იყო დასაქმებული ტურიზმის სფეროში მოსალოდნელია მისი გაფართოება, 2027 წელს ქვეყნის მთლიანი შიდა პროდუქტის შემოსავალი  12,4% -ით გაიზრდება და დასაქმდება 410 000-ზე მეტი ადამიანი.

ქვეყნის მთავარი ტურისტული ღირსშესანიშნაობებია: ცნობილი ბურჯ ხალიფა დუბაიში, მსოფლიოში ყველაზე მაღალი კოშკი, მშვიდობის არქიპელაგი და პალმ ჯუმეირა, რომლებიც დუბაიში მდებარეობს. შეიხ ზაიედის მეჩეთი და იას მარინას გზატკეცილი აბუ დაბიში; ალ-ჰაჯარის მთები ფუჯეირაში.

ისტორია
როდესაც 1971 წელს  ბრიტანეთის კონტროლისაგან გათავისუფლდა და შეიქმნა არაბთა გაერთიანებული საამიროები,  ტურიზმის ინდუსტრია  ჯერ არ იყო განვითარებული, ხოლო ახლადშექმნილი ქვეყნის ეკონომიკური მდგომარეობა სუსტი იყო ნავთობის უზარმაზარი სიმდიდრის მიუხედავად. გააცნობიერა რა ქვეყნის განვითარების აუცილებლობა, შეიხ ზაიედ ბინ სულთან ალ ნაჰიანმა, რომელიც არაბთა გაერთიანებული საამიროების შექმნის ინიციატივით გამოვიდა, წარადგინა ქვეყნის ეკონომიკის დივერსიფიკაციის გეგმა, რომელიც ტურიზმს შეეხებოდა.საბოლოოდ, იდეა განხორციელდა და 1979 წელს შეიხ ზაიედმა  დუბაიში პირველი სასტუმრო გახსნა.

არაბეთის გაერთიანებულ საამიროებში ტურიზმის განვითარება მჭიდრო კავშირში იყო დუბაიში ტურიზმის განვითარებასთან. დუბაის საამირო ერთ-ერთი პირველი იყო ქვეყანაში, რომელიც ტურისტებისთვის გაიხსნა. შეიხ რაშიდ ბინ საიდ ალ მაქტუმი, დუბაის მმართველი 1958 წლიდან 1990 წლამდე, მიხვდა, რომ ნავთობის მარაგი არ იყო ამოუწურავი და დაიწყო სამიროს  ტურისტული ინდუსტრიის განვითარებაზე ზრუნვა.

შეიხ რაშიდმა, შეიხ ზაიდესთან ერთად გამოაქვეყნეს ერთობლივი დეკლარაცია საამიროების დაარსების შესახებ. 1989 წელს შეიქმნა დუბაის ვაჭრობისა და ტურიზმის განვითარების საბჭო, რომელიც ხელს უწყობდა დუბაიში  მაღალი კლასის ბაზრებისა და გავლენიანი ბიზნეს სექტორებისგანვიათარებას. 1997 წლის იანვარში იგი ჩაანაცვლა ტურიზმისა და კომერციული მარკეტინგის დეპარტამენტმა . მოგვიანებით მას მოჰყვა სხვა საამიროები და დაიწყო ქვეყნის ტურიზმის ინდუსტრიის აღმასვლა

2000-იანი წლებიდან არაბთა გაერთიანებულ საამიროებში ტურიზმის მნიშვნელოვანი ბუმია. ცხოვრების დონისა და ხარისხის ზრდამ გამოიწვია ტურიზმის ხარჯების ზრდა, რაც ქვეყნის ეკონომიკისათვის მნიშვნელოვანია. მზარდმა საერთაშორისო კავშირებმა ქვეყანა გახადა წამყვანი ძალა ტურიზმის მზარდი გლობალიზაციის მხრივ.

ტურისტული ღირსშესანიშნაობები
დუბაი
დუბაი ვიზიტორებისათვის ყველაზე პოპულარული ადგილია არაბთა გაერთიანებული საამიროებში. მსოფლიოს  ყველაზე ძვირადღირებულ ქალაქში მდებარეობს მსოფლიოში ყველაზე მაღალი კოშკი ბურჯ ხალიფა, მდიდრული შვიდვარსკვლავიანი სასტუმრო ბურჯ ალ არაბი.  ფართო პოპულარიზაცია ეწევა ქალაქის ღამის ცხოვრებას. ქალაქი ხშირად განიხილება, როგორც ქვეყნის სწრაფი ტურისტული წარმატების სიმბოლო. სიმდიდრე, სწრაფი განვითარება, რაც შეხამებულია ადგილობრივ არაბულ კულტურასთან, დუბაიში სულ უფრო მეტ ტურისტს იზიდავს. ამასთან, ზოგადი ტურიზმის განვითარების ნაკლებობა კვლავ რჩება დაბრკოლებად, რომლის აღმოფხვრასაც ცდილობს საამიროების ხელისუფლება.

აბუ დაბი
აბუ დაბი არაბთა გაერთიანებული საამიროების დედაქალაქი და ქვეყნის მეორე პოპულარული ტურისტული მიმართულებაა, რომელსაც მართავს აბუ დაბის კულტურისა და ტურიზმის დეპარტამენტი. ქალაქი  ცნობილია თავისი პეიზაჟებით, სპარსეთის ყურესთან სიახლოვის გათვალისწინებით. აბუ დაბის აქვს ათზე მეტი ტურისტული პლაჟი.. ქალაქში  უფრო მეტადაა განვითარებულია  ღამის ცხოვრება, ვიდრე ხალხმრავალ დუბაიში, რადგან მას აქვს ნაკლები შეზღუდვები და ზომიერი კანონები. აბუ დაბიში მდებარეობს ცნობილი სასტუმრო , აბუ დაბის ლუვრი, შეიხ ზაიედის მეჩეთი. აქვე იმართება ფორმულა 1 – ის რბოლები.

სხვა ქალაქები
რას ალ-ხაიმა ცნობილია თავისი ბუნებრივი ლანდშაფტით, რომელიც მრავალი თაობისთვის ხელშეუხებელი დარჩა. ალ ჰაჯარის მთები, კერძოდ მთა ჯებელ ჯაისი, ქვეყნის ყველაზე მაღალი მთაა, საიდანაც განსაცვიფრებელ ხედები იშლება, რომლებიც კლდოვანი მწვერვალებიდან სანაპირომდე მიდის,  რის გამოც პოპულარობით სარგებლობს ფოტოგრაფებს შორის. განსაკუთრებით  დღის ბოლოს, მზის ჩასვლისას, როდესაც ნარინჯისფერი კლდეები ანათებენ.

შარჯა არაბეთის გაერთიანებული საეაიროების დიდი სავაჭრო ცენტრი და ერთ-ერთი ყველაზე ტრადიციული ტურისტული დანიშნულების ადგილია. საამიროების ხელმძღვანელობის აქტიური ძალისხმევის წყალობით,  მან შეინარჩუნა თავისი სული  მზარდი მოდერნიზაციის ფარგლებში. 1998 წელს შარჟას მიენიჭა "არაბული სამყაროს კულტურული დედაქალაქის" წოდება. ღირსშესანიშნაობებში შედის: შარჯას ხელოვნების მუზეუმი, ალ ნურის მეჩეთი, მარქაზის ბაზრობა, შარჯას კულტურული  არეალი. შარჯას გულის კულტურული მემკვიდრეობის პროექტი განხორციელდა ძველი ქალაქ შარჟას შენარჩუნება- აღდგენისა და მისი 1950-იანი წლების მდგომარეობის დაბრუნების მიზნით.

ფუჯეირა ასევე  ტურისტული დანიშნულების ადგილია, ის  არც ისე პოპულარულია, როგორც არაბეთის გაერთიანებული საამიროების სხვა ქალაქები, თუმცა ამჟამად მისი განვითარება მიმდინარეობს ტურისტული კუთხით. ალ ჰაჯარის მთები  რას ალ ხაიმას, ქვეყნის მთავარი ტურისტულ ღირსშესანიშნაობაა. ჰაჯარის მთების გარდა, პოპულარული ადგილებია: ფუჯეირას ციხე, ბიტნას ციხე, სნუპპის კუნძული, მასაფი და ალ ჰეილის ციხე . ფუეაირა ცნობილია თავისი ხარების ბრძოლის კულტურით, რომელიც წარმოიშვა პორტუგალიის კოლონიზაციის შედეგად მე -17 საუკუნეში.

უცხოელი ვიზიტორები
მომავლის გეგმები
ქვეყანა მოუთმენლად ელოდება ტურიზმის გაფართოებას და შესაძლებლობების გაუმჯობესებას.